CELEX: 32018D1099
Language: lv
Date: 2018-08-01 00:00:00
Title: Komisijas Īstenošanas lēmums (ES) 2018/1099 (2018. gada 1. augusts), ar ko attiecībā uz tādu laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu, groza XI pielikumu Padomes Direktīvai 2003/85/EK un ar ko attiecībā uz norīkotās Eiropas Savienības mutes un nagu sērgas references laboratorijas nosaukumu groza Komisijas Īstenošanas lēmumu (ES) 2018/136 (izziņots ar dokumenta numuru C(2018) 4987) (Dokuments attiecas uz EEZ.)

3.8.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 197/11
               
            
         KOMISIJAS ĪSTENOŠANAS LĒMUMS (ES) 2018/1099
         (2018. gada 1. augusts),
         ar ko attiecībā uz tādu laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu, groza XI pielikumu Padomes Direktīvai 2003/85/EK un ar ko attiecībā uz norīkotās Eiropas Savienības mutes un nagu sērgas references laboratorijas nosaukumu groza Komisijas Īstenošanas lēmumu (ES) 2018/136
         
            
               (izziņots ar dokumenta numuru C(2018) 4987)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumu 89/531/EEK un Lēmumu 91/665/EEK un groza Direktīvu 92/46/EEK (1), un jo īpaši tās 67. panta 2. punktu un 69. panta 1. punktu,
         tā kā:
         
                     (1)
                  
                  
                     Direktīvā 2003/85/EK ir noteikti minimālie kontroles pasākumi, kas jāpiemēro mutes un nagu sērgas uzliesmojuma gadījumā, un atsevišķi preventīvie pasākumi, kuru mērķis ir vairot kompetento iestāžu un lauksaimnieku sabiedrības informētību par minēto sērgu un sagatavotību tai.
                  
               
                     (2)
                  
                  
                     Direktīvā 2003/85/EK izklāstītajos preventīvajos pasākumos ir iekļauta prasība, ka darbības ar pētniecībai, diagnostikai vai vakcīnu ražošanai paredzētu dzīvu mutes un nagu sērgas vīrusu veic vienīgi tādās apstiprinātās laboratorijās, kuras ir norādītas minētās direktīvas XI pielikuma sarakstā.
                  
               
                     (3)
                  
                  
                     Direktīvas 2003/85/EK XI pielikuma A daļā ir norādītas nacionālās laboratorijas, kuras ir pilnvarotas rīkoties ar pētniecībai un diagnostikai paredzētu dzīvu mutes un nagu sērgas vīrusu. Minētā pielikuma B daļā ir norādītas laboratorijas, kuras ir pilnvarotas rīkoties ar dzīvu mutes un nagu sērgas vīrusu vakcīnu ražošanai un ar to saistītiem pētījumiem.
                     Nīderlande ir iesniegusi Komisijai pieprasījumu sakarā ar organizatoriskām izmaiņām mainīt Direktīvas 2003/85/EK XI pielikuma A daļā norādīto savas nacionālās mutes un nagu sērgas laboratorijas nosaukumu uz Wageningen Bioveterinary Research (WBVR), Lelystad.
                     Arī Beļģija ir iesniegusi Komisijai pieprasījumu mainīt savas nacionālās mutes un nagu sērgas laboratorijas nosaukumu, kas norādīts Direktīvas 2003/85/EK XI pielikuma A daļā. Beļģijas nacionālā mutes un nagu sērgas laboratorija – Veterināro un Agroķīmisko pētījumu centrs (CODA-CERVA) – tagad, pēc CODA-CERVA un Sabiedrības veselības zinātniskā institūta (WIV-ISP) apvienošanās, kura stājās spēkā 2018. gada 1. aprīlī, ir kļuvis par daļu no jaunā Beļģijas federālā pētniecības centra Sciensano. Sciensano ir pārņēmis visas savu priekšteču tiesības un pienākumus, tostarp CODA-CERVA tiesības un pienākumus.
                     Grieķija ir iesniegusi Komisijai pieprasījumu papildināt nosaukumu Direktīvas 2003/85/EK XI pielikuma A daļā norādītajai savai nacionālajai mutes un nagu sērgas laboratorijai, kura ir atbildīga arī par riketsiju infekciju diagnosticēšanu.
                  
               
                     (4)
                  
                  
                     
                        Pirbright Institute, kas atrodas Apvienotajā Karalistē, Bulgārijai, Horvātijai, Igaunijai, Somijai, Īrijai, Latvijai, Lietuvai, Maltai, Portugālei, Slovēnijai, Zviedrijai un Apvienotajai Karalistei sniedz nacionālās mutes un nagu sērgas references laboratorijas pakalpojumus, un kā tāda ir pienācīgi norādīta Direktīvas 2003/85/EK XI pielikuma A daļā. Līdz ar Apvienotās Karalistes paziņojumu atbilstoši Līguma par Eiropas Savienību 50. pantam Apvienotā Karaliste no 2019. gada 30. marta vairs nebūs Eiropas Savienības dalībvalsts. Saskaņā ar 68. panta 2. punktu Pirbright Institute pēc 2019. gada 29. marta vairs nedrīkstēs Bulgārijai, Horvātijai, Igaunijai, Somijai, Īrijai, Latvijai, Lietuvai, Maltai, Portugālei, Slovēnijai un Zviedrijai sniegt nacionālās mutes un nagu sērgas references laboratorijas pakalpojumus.
                  
               
                     (5)
                  
                  
                     Juridiskās noteiktības labad ir svarīgi, lai Direktīvas 2003/85/EK XI pielikuma A daļā dotais nacionālo mutes un nagu sērgas laboratoriju saraksts tiktu pastāvīgi atjaunināts. Tāpēc ir nepieciešams grozīt Beļģijas, Nīderlandes un Grieķijas attiecīgo nacionālo laboratoriju nosaukumus un datumu, kurā Apvienotā Karaliste izstājas no Eiropas Savienības, norādīt kā dienu, līdz kurai Pirbright Institute drīkst sniegt nacionālās mutes un nagu sērgas references laboratorijas pakalpojumus citām dalībvalstīm un līdz kurai citas dalībvalstis drīkst izmantot Pirbright institute kā nacionālās mutes un nagu sērgas references laboratorijas pakalpojumus.
                  
               
                     (6)
                  
                  
                     Pēc organizatoriskām izmaiņām, kuras skar laboratoriju, kas ir pilnvarota rīkoties ar dzīvu mutes un nagu sērgas vīrusu vakcīnu ražošanai un kas ir norādīta Direktīvas 2003/85/EK XI pielikuma B daļā, Nīderlande ir iesniegusi Komisijai pieprasījumu šīs dalībvalsts teritorijā esošās minētās laboratorijas nosaukumu mainīt uz Boehringer Ingelheim Animal Health Netherlands B.V.
                     
                  
               
                     (7)
                  
                  
                     Tāpēc Direktīvas 2003/85/EK XI pielikums būtu attiecīgi jāgroza.
                  
               
                     (8)
                  
                  
                     Komisijas Īstenošanas Lēmums (ES) 2018/136 (2) par Eiropas Savienības mutes un nagu sērgas references laboratoriju norīkoja konsorciju ANSES & CODA-CERVA, ko izveidojuši Pārtikas nekaitīguma, vides un darba aizsardzības aģentūras (ANSES) Dzīvnieku veselības laboratorija (Maisons-Alfort, Francija) un Veterinārās un agroķīmiskās pētniecības centrs (CODA-CERVA) (Uccle, Beļģija). Minēto īstenošanas lēmumu ir nepieciešams grozīt tā, lai tas attiektos uz Sciensano, nevis uz CODA-CERVA. Tāpēc Īstenošanas lēmums (ES) 2018/136 būtu attiecīgi jāgroza.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Direktīvas 2003/85/EK XI pielikumu aizstāj saskaņā ar šā lēmuma pielikumu.
         
         
            2. pants
            Īstenošanas lēmuma (ES) 2018/136 1. pantu aizstāj ar šādu:
            
               
                  “1. pants
                  Ar šo par Eiropas Savienības mutes un nagu sērgas references laboratoriju uz nenoteiktu laiku tiek norīkots konsorcijs ANSES & SCIENSANO, ko izveidojuši Pārtikas nekaitīguma, vides un darba aizsardzības aģentūras (ANSES) Dzīvnieku veselības laboratorija (Maisons-Alfort, Francija) un federālā pētniecības centra Sciensano Eksotisko vīrusu un īpašo slimību laboratorija (Uccle, Beļģija).”
               
            
         
         
            3. pants
            Šis lēmums ir adresēts dalībvalstīm.
         
         
            Briselē, 2018. gada 1. augustā
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 306, 22.11.2003., 1. lpp.
         
         
            (2)  Komisijas 2018. gada 25. janvāra Īstenošanas lēmums (ES) 2018/136, ar ko norīko Eiropas Savienības mutes un nagu sērgas references laboratoriju un groza Padomes Direktīvas 92/119/EEK II pielikumu attiecībā uz Eiropas Savienības cūku vezikulārās slimības references laboratoriju (OV L 24, 27.1.2018., 3. lpp.).
      
      
         
            PIELIKUMS
            Direktīvas 2003/85/EK XI pielikumu aizstāj ar šādu:
            “
                  
                     XI PIELIKUMS
                     A DAĻA
                     
                        Nacionālās laboratorijas, kuras ir pilnvarotas rīkoties ar dzīvu mutes un nagu sērgas vīrusu
                     
                     
                                 Dalībvalsts, kurā atrodas laboratorija
                              
                              
                                 Laboratorija
                              
                              
                                 Dalībvalstis, kuras izmanto laboratorijas pakalpojumus
                              
                           
                                 
                                    ISO kods
                              
                              
                                 Nosaukums
                              
                           
                                 AT
                              
                              
                                 Austrija
                              
                              
                                 
                                    Österreichische Agentur für Gesundheit und Ernährungssicherheit
                                 
                                 
                                    Veterinärmedizinische Untersuchungen Mödling
                                 
                              
                              
                                 Austrija
                              
                           
                                 BE
                              
                              
                                 Beļģija
                              
                              
                                 
                                    Laboratory for Exotic Viruses and Particular Diseases of the federal research centre Sciensano, Uccle
                                 
                              
                              
                                 Beļģija
                                 Luksemburga
                              
                           
                                 CZ
                              
                              
                                 Čehijas Republika
                              
                              
                                 
                                    Státní veterinární ústav Praha, Praha
                                 
                              
                              
                                 Čehijas Republika
                              
                           
                                 DE
                              
                              
                                 Vācija
                              
                              
                                 
                                    Friedrich-Loeffler-Institut
                                 
                                 
                                    Bundesforschungsinstitut für Tiergesundheit,
                                 
                                    Greifswald - Insel Riems
                                 
                              
                              
                                 Vācija
                                 Slovākija
                              
                           
                                 DK
                              
                              
                                 Dānija
                              
                              
                                 
                                    Danmarks Tekniske Universitet, Veterinærinstituttet, Afdeling for Virologi, Lindholm
                                 
                                 
                                    Danish Technical University, Veterinary Institute, Department of Virology, Lindholm
                                 
                              
                              
                                 Dānija
                                 Somija
                                 Zviedrija
                              
                           
                                 EL
                              
                              
                                 Grieķija
                              
                              
                                 
                                    Διεύθυνση Κτηνιατρικού Κέντρου Αθηνών, Τμήμα Μοριακής Διαγνωστικής, Αφθώδους Πυρετού, Ιολογικών, Ρικετσιακών και Εξωτικών Νοσημάτων, Αγία Παρασκευή Αττικής
                                 
                              
                              
                                 Grieķija
                              
                           
                                 ES
                              
                              
                                 Spānija
                              
                              
                                 
                                             —
                                          
                                          
                                             
                                                Laboratorio Central de Sanidad Animal, Algete, Madrid
                                             
                                          
                                       
                                             —
                                          
                                          
                                             
                                                Centro de Investigación en Sanidad Animal (CISA), Valdeolmos, Madrid
                                             
                                          
                                       
                              
                                 Spānija
                              
                           
                                 FR
                              
                              
                                 Francija
                              
                              
                                 
                                    Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
                                 
                              
                              
                                 Francija
                              
                           
                                 HU
                              
                              
                                 Ungārija
                              
                              
                                 
                                    Nemzeti Élelmiszerlánc-biztonsági Hivatal, Állategészségügyi Diagnosztikai Igazgatóság (NÉBIH-ÁDI), Budapest
                                 
                              
                              
                                 Ungārija
                              
                           
                                 IT
                              
                              
                                 Itālija
                              
                              
                                 
                                    Istituto zooprofilattico sperimentale della Lombardia e dell'Emilia-Romagna, Brescia
                                 
                              
                              
                                 Itālija
                                 Kipra
                              
                           
                                 NL
                              
                              
                                 Nīderlande
                              
                              
                                 
                                    Wageningen Bioveterinary Research (WBVR), Lelystad
                                 
                              
                              
                                 Nīderlande
                              
                           
                                 PL
                              
                              
                                 Polija
                              
                              
                                 
                                    Zakład Pryszczycy Państwowego Instytutu Weterynaryjnego – Państwowego Instytutu Badawczego, Zduńska Wola
                                 
                              
                              
                                 Polija
                              
                           
                                 RO
                              
                              
                                 Rumānija
                              
                              
                                 
                                    Institutul de Diagnostic și Sănătate Animală, București
                                 
                              
                              
                                 Rumānija
                              
                           
                                 UK
                              
                              
                                 Apvienotā Karaliste
                              
                              
                                 
                                    The Pirbright Institute
                                 
                              
                              
                                 Apvienotā Karaliste
                                 Bulgārija (1)
                                 
                                 Horvātija (1)
                                 
                                 Igaunija (1)
                                 
                                 Somija (1)
                                 
                                 Īrija (1)
                                 
                                 Latvija (1)
                                 
                                 Lietuva (1)
                                 
                                 Malta (1)
                                 
                                 Portugāle (1)
                                 
                                 Slovēnija (1)
                                 
                                 Zviedrija (1)
                                 
                              
                           B DAĻA
                     
                        Laboratorijas, kuras vakcīnas ražošanai ir pilnvarotas rīkoties ar dzīvu mutes un nagu sērgas vīrusu
                     
                     
                                 Dalībvalsts, kurā atrodas laboratorija
                              
                              
                                 Laboratorija
                              
                           
                                 
                                    ISO kods
                              
                              
                                 Nosaukums
                              
                           
                                 DE
                              
                              
                                 Vācija
                              
                              
                                 
                                    Intervet International GmbH/MSD Animal Health, Köln
                                 
                              
                           
                                 NL
                              
                              
                                 Nīderlande
                              
                              
                                 
                                    Boehringer-Ingelheim Animal Health Netherlands BV, Lelystad
                                 
                              
                           
                                 UK
                              
                              
                                 Apvienotā Karaliste
                              
                              
                                 
                                    Merial, S.A.S., Pirbright Laboratory, Pirbright
                                     (2)
                                 
                              
                           
               ”
            
               (1)  Pakalpojumu izmantošana saskaņā ar 68. panta 2. punktu līdz 2019. gada 29. martam.
            
               (2)  Piemērojams līdz 2019. gada 29. martam.